CELEX: 32018D0005
Language: sk
Date: 2018-01-03 00:00:00
Title: Vykonávacie rozhodnutie Komisie (EÚ) 2018/5 z 3. januára 2018, ktorým sa mení vykonávacie rozhodnutie 2012/270/EÚ, pokiaľ ide o príznaky Epitrix cucumeris (Harris), Epitrix papa sp. n., Epitrix subcrinita (Lec.) a Epitrix tuberis (Gentner) a zriadenie príslušných vymedzených oblastí [oznámené pod číslom C(2017) 8788]

5.1.2018   
            
            
               SK
            
            
               Úradný vestník Európskej únie
            
            
               L 2/11
            
         VYKONÁVACIE ROZHODNUTIE KOMISIE (EÚ) 2018/5
   z 3. januára 2018,
   ktorým sa mení vykonávacie rozhodnutie 2012/270/EÚ, pokiaľ ide o príznaky Epitrix cucumeris (Harris), Epitrix papa sp. n., Epitrix subcrinita (Lec.) a Epitrix tuberis (Gentner) a zriadenie príslušných vymedzených oblastí
   
      
         [oznámené pod číslom C(2017) 8788]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 štvrtú vetu,
   keďže:
   
               (1)
            
            
               Od poslednej zmeny vykonávacieho rozhodnutia Komisie 2012/270/EÚ (2) na základe vykonávacieho rozhodnutia (EÚ) 2016/1359 (3) skúsenosti ukázali, že povrchové kanáliky a súvisiace malé otvory vyhĺbené larvami pod epidermou hľúz zemiakov sú spoľahlivými príznakmi napadnutia špecifikovanými organizmami. Ustanovenia vykonávacieho rozhodnutia 2012/270/EÚ, pokiaľ ide o inšpekciu, zisťovanie, oznamovanie a vymedzenie opatrení, by sa preto mali uplatňovať nielen na prítomnosť špecifikovaných organizmov na hľuzách zemiakov, ale aj v prípade neprítomnosti špecifikovaných organizmov v hľuzách s uvedenými príznakmi.
            
         
               (2)
            
            
               Vykonávacie rozhodnutie 2012/270/EÚ by sa preto malo zodpovedajúcim spôsobom zmeniť.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Zmeny vykonávacieho rozhodnutia 2012/270/EÚ
   Vykonávacie rozhodnutie 2012/270/EÚ sa mení takto:
   
               1.
            
            
               V článku 3 sa odsek 1 tretí pododsek písmeno a) nahrádza takto:
               
                           „a)
                        
                        
                           intenzívne monitorovanie prítomnosti špecifikovaných organizmov na hľuzách zemiakov a príznakov napadnutia hľúz zemiakov týmito organizmami prostredníctvom vhodných kontrol rastlín zemiakov, a v prípade potreby iných hostiteľských rastlín vrátane polí, na ktorých tieto rastliny rastú, v okruhu aspoň 100 m od baliarne;“
                        
                     
         
               2.
            
            
               Článok 4 sa nahrádza takto:
               „Článok 4
               Prieskumy a notifikácie o špecifikovaných organizmoch
               1.   Členské štáty vykonávajú na svojom území ročné úradné prieskumy na zistenie prítomnosti špecifikovaných organizmov na hľuzách zemiakov a príznakov napadnutia hľúz zemiakov týmito organizmami, a v prípade potreby na iných hostiteľských rastlinách vrátane polí, na ktorých hľuzy zemiakov rastú.
               Členské štáty musia oznámiť výsledky uvedených prieskumov Komisii a ostatným členským štátom do 30. apríla každého roku.
               2.   Príslušným úradným orgánom sa musí okamžite oznámiť akákoľvek prítomnosť špecifikovaného organizmu alebo akékoľvek podozrenie na jeho výskyt na hľuzách zemiakov alebo príznaky napadnutia hľúz zemiakov týmto organizmom.“
            
         
               3.
            
            
               V článku 5 sa odsek 1 nahrádza takto:
               „1.   V prípade, že členský štát na základe výsledkov prieskumov uvedených v článku 4 ods. 1 alebo na základe iných dôkazov potvrdí prítomnosť špecifikovaného organizmu na hľuzách zemiakov alebo príznaky napadnutia hľúz zemiakov týmto organizmom v určitej časti svojho územia, uvedený členský štát bezodkladne zriadi vymedzenú oblasť pozostávajúcu zo zamorenej zóny a ochrannej zóny, ako sa stanovuje v prílohe II oddiele 1.
               Prijme opatrenia stanovené v prílohe II oddiele 2.“
            
         
               4.
            
            
               Prílohy I a II sa menia v súlade s prílohou k tomuto rozhodnutiu.
            
         Článok 2
   Adresáti
   Toto rozhodnutie je určené členským štátom.
   
      V Bruseli 3. januára 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Vykonávacie rozhodnutie Komisie 2012/270/EÚ zo 16. mája 2012, pokiaľ ide o núdzové opatrenia na zabránenie zavlečeniu Epitrix cucumeris (Harris), Epitrix similaris (Gentner), Epitrix subcrinita (Lec.) a Epitrix tuberis (Gentner) do Únie a ich šíreniu v nej (Ú. v. EÚ L 132, 23.5.2012, s. 18).
   
      (3)  Vykonávacie rozhodnutie Komisie (EÚ) 2016/1359 z 8. augusta 2016, ktorým sa mení vykonávacie rozhodnutie 2012/270/EÚ, pokiaľ ide o núdzové opatrenia na zabránenie zavlečeniu Epitrix cucumeris (Harris), Epitrix similaris (Gentner), Epitrix subcrinita (Lec.) a Epitrix tuberis (Gentner) do Únie a ich šíreniu v nej (Ú. v. EÚ L 215, 10.8.2016, s. 29).
   
      PRÍLOHA
      Prílohy I a II k vykonávaciemu rozhodnutiu 2012/270/EÚ sa menia takto:
      
                  1.
               
               
                  V prílohe I oddiele 1 sa bod 3 písmeno a) nahrádza takto:
                  
                              „a)
                           
                           
                              zahŕňa informáciu o tom, že hľuzy zemiakov sa považujú za hľuzy bez výskytu príslušných špecifikovaných organizmov a bez príznakov napadnutia hľúz zemiakov takýmito organizmami a neobsahujú viac ako 0,1 % pôdy, ako sa potvrdilo úradnou kontrolou vykonanou bezprostredne pred vývozom;“
                           
                        
            
                  2.
               
               
                  Príloha II sa mení takto:
                  
                              a)
                           
                           
                              Oddiel 1 sa mení takto:
                              
                                          i)
                                       
                                       
                                          Bod 1 písm. a) sa nahrádza takto:
                                          
                                                      „a)
                                                   
                                                   
                                                      zamorenej zóny zahŕňajúcej aspoň polia, na ktorých bola potvrdená prítomnosť špecifikovaného organizmu alebo príznaky napadnutia hľúz zemiakov takýmto organizmom, ako aj polia, na ktorých sa dopestovali napadnuté hľuzy zemiakov, a“
                                                   
                                                
                                    
                                          ii)
                                       
                                       
                                          Body 3, 4 a 5 sa nahrádzajú takto:
                                          
                                                      „3.
                                                   
                                                   
                                                      Pri zriaďovaní zamorenej zóny a ochrannej zóny členské štáty zohľadňujú tieto prvky: biológiu špecifikovaných organizmov, hladinu zamorenia, distribúciu hostiteľských rastlín, dôkazy o usídlení špecifikovaných organizmov a kapacitu špecifikovaných organizmov prirodzene sa rozširovať.
                                                   
                                                
                                                      4.
                                                   
                                                   
                                                      Ak sa potvrdí prítomnosť špecifikovaného organizmu na hľuzách zemiakov alebo príznaky napadnutia hľúz zemiakov takýmto organizmom mimo zamorenej zóny, ohraničenie zamorenej zóny a ochrannej zóny sa zodpovedajúcim spôsobom preskúma a zmení.
                                                   
                                                
                                                      5.
                                                   
                                                   
                                                      Pokiaľ ide o vymedzenú oblasť, v prípade, že sa prieskumami uvedenými v článku 4 ods. 1 nezistí na hľuzách zemiakov príslušný špecifikovaný organizmus, ani príznaky napadnutia hľúz zemiakov takýmto organizmom počas obdobia dvoch rokov, príslušný členský štát potvrdí, že uvedený organizmus v uvedenej oblasti už nie je prítomný a že uvedená oblasť prestáva byť vymedzenou. Informuje o tom Komisiu a členské štáty.“
                                                   
                                                
                                    
                        
                              b)
                           
                           
                              V oddiele 2 sa bod 2 nahrádza takto:
                              
                                          „2.
                                       
                                       
                                          intenzívne monitorovanie prítomnosti špecifikovaných organizmov na hľuzách zemiakov alebo príznakov napadnutia hľúz zemiakov týmito organizmami prostredníctvom vhodných kontrol;“.